CELEX: E2021C0033
Language: hu
Date: 2021-04-22 00:00:00
Title: Az EFTA Felügyeleti Hatóság 33/21/COL felhatalmazáson alapuló határozata (2021. április 22.) Norvégia veszettségvírustól (RABV) mentes státuszának jóváhagyásáról és a 032/21/COL határozat módosításáról [2021/1333]

2021.8.12.   
               
               
                  HU
               
               
                  Az Európai Unió Hivatalos Lapja
               
               
                  L 290/11
               
            
         AZ EFTA FELÜGYELETI HATÓSÁG FELHATALMAZÁSON ALAPULÓ HATÁROZATA
         (2021. április 22.)
         Norvégia veszettségvírustól (RABV) mentes státuszának jóváhagyásáról és a 032/21/COL határozat módosításáról [2021/1333]
         AZ EFTA FELÜGYELETI HATÓSÁG,
         tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 1. jegyzőkönyve 1. cikkének (2) bekezdésére és 3. cikkére,
         tekintettel az Európai Gazdasági Térségről szóló megállapodás (a továbbiakban: EGT-megállapodás) I. melléklete I. fejezete 1.1. részének 13. pontjában említett jogi aktusra, az EGT-megállapodás I. mellékletében említett egyedi és ágazati kiigazításokkal az EGT-megállapodáshoz igazított és módosított, a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre (1) (a továbbiakban: (EU) 2016/429 rendelet) és különösen annak 36. cikke (3) bekezdésére és 266. cikke (2) bekezdésére,
         tekintettel az EGT-megállapodás I. melléklete I. fejezete 1.1. része 13. pontjának h) alpontjában említett jogi aktusra, a szóban forgó megállapodás I. mellékletében említett egyedi és ágazati kiigazításokkal és az EGT-megállapodás 1. jegyzőkönyve 4. pontjának d) alpontjával az EGT-megállapodáshoz igazított, az (EU) 2016/429 európai parlamenti és tanácsi rendeletnek a bizonyos jegyzékbe foglalt és új betegségekre vonatkozó felügyeletre, mentesítési programokra és betegségtől mentes minősítésre vonatkozó szabályok tekintetében történő kiegészítéséről szóló, 2019. december 17-i (EU) 2020/689 felhatalmazáson alapuló bizottsági rendeletre (2) (a továbbiakban: (EU) 2020/689 felhatalmazáson alapuló rendelet) és különösen annak 70. cikke (3) bekezdésére,
         mivel:
         Az (EU) 2016/429 rendeletet és az (EU) 2020/689 felhatalmazáson alapuló rendeletet 2021. április 17-i hatállyal belefoglalták az EGT-megállapodásba Az (EU) 2016/429 rendeletben, az (EU) 2020/687 felhatalmazáson alapuló bizottsági rendeletben (3) és az (EU) 2020/689 felhatalmazáson alapuló rendeletben meghatározott alkalmazási időpontnak megfelelően ezeket a rendeleteket 2021. április 21-től kell alkalmazni.
         Az (EU) 2016/429 rendelet új jogszabályi keretet hoz létre az állatra vagy emberre átvihető betegségek megelőzése és leküzdése céljából. Rendelkezik különösen az Európai Gazdasági Térség államai (a továbbiakban: EGT-államok) vagy azok körzetei betegségtől mentes státuszának (a továbbiakban: státuszok) jóváhagyásáról az említett rendelet 5. cikkének (1) bekezdésében felsorolt egyes betegségek tekintetében, egy vagy több érintett állatfajt illetően.
         A 032/21/COL határozat felsorolja Norvégiának és Izlandnak és azok körzeteinek vagy kompartmentjeinek az (EU) 2016/429 rendelettel és az (EU) 2020/689 felhatalmazáson alapuló rendelettel összhangban jóváhagyott, betegségtől mentes és nem vakcinázó státuszait és mentesítési programjait.
         Egyes jegyzékbe foglalt betegségek tekintetében – ideértve a veszettségvírussal (RABV) való fertőzöttséget is – az (EU) 2016/429 rendelet és az (EU) 2020/689 felhatalmazáson alapuló rendelet első alkalommal állapít meg szabályokat a tagállamok vagy azok körzetei vagy kompartmentjei betegségtől mentes státuszának jóváhagyására.
         Az (EU) 2016/429 rendelet 36. cikkének (3) bekezdése úgy rendelkezik, hogy egyes jegyzékbe foglalt betegségek tekintetében az EGT-államok vagy azok körzetei betegségtől mentes státusza iránti kérelmeket jóvá kell hagyni, amennyiben a szóban forgó betegségtől való mentességet múltbeli és felügyeleti adatok igazolják.
         Az (EU) 2016/429 rendelet 39. cikke a) pontjának iii. alpontja értelmében az (EU) 2020/689 felhatalmazáson alapuló rendelet 70. cikke megállapítja az EGT-állam vagy annak körzete betegségtől mentes státuszának – többek között a veszettségvírussal (RABV) való fertőzöttségre vonatkozó korábbi vagy felügyeleti adatokon alapuló – elismerésének kritériumait.
         Az (EU) 2020/689 rendelet 70. cikkének (3) bekezdése úgy rendelkezik, hogy a Hatóság „az e rendelet alkalmazásának kezdőnapját követő két évig betegségtől mentes minősítést adhat [Norvégiának] vagy körzeteinek a következők tekintetében:
         
         
                     
                        a)
                     
                  
                  
                     
                        veszettséggel való fertőzöttség, ha azt a 64/432/EGK irányelv 8. cikkével összhangban be kellett jelenteni, továbbá szükség esetén elvégezték a szükséges nyomon követést a 2003/99/EK európai parlamenti és tanácsi irányelv (4) 4. cikkének megfelelően, és az elmúlt két évben nem jelentettek be esetet a jegyzékbe foglalt fajokhoz tartozó állatokban;”.
                     
                  
               A Norvég Élelmiszer-biztonsági Hatóság 2020. november 25-én kelt levelében (dokumentumszám: 1166401) kérelmet nyújtott be a Hatósághoz a veszettségvírussal (RABV) való fertőzöttség tekintetében Norvégia egész területére vonatkozó, betegségtől mentes státusz jóváhagyása iránt. A kérelemhez csatolták a Norvég Állategészségügyi Intézet jelentését annak bizonyítása céljából, hogy Norvégia korábban mentes volt a veszettségvírussal (RABV) való fertőzöttségtől (1166395. sz. dokumentum).
         A Hatóság az Európai Bizottsággal szoros együttműködésben megvizsgálta a jelentést, és ezen információk fényében úgy ítéli meg, hogy Norvégia teljesíti az (EU) 2016/429 rendelet 36. cikkének (3) bekezdésében és az (EU) 2020/689 felhatalmazáson alapuló rendelet 70. cikke (3) bekezdésének a) pontjában meghatározott feltételeket (1190351. sz. dokumentum). A Hatóság ezért e határozattal jóváhagyta Norvégiának a veszettségvírussal (RABV) való fertőzöttségtől mentes státuszát, és a 032/21/COL határozat melléklete ennek megfelelően módosul.
         A Hatóság a 030/21/COL felhatalmazáson alapuló határozatával (1194415. sz. dokumentum) az (EU) 2016/429 rendelet 36. cikke (4) bekezdésének és 266. cikke (2) bekezdésének megfelelően benyújtotta a határozattervezetet a bizottságnak. A bizottság jóváhagyta a határozattervezetet. Ennek megfelelően a határozattervezet összhangban áll a bizottság véleményével.
         Következésképpen a 032/21/COL határozatot ennek megfelelően módosítani kell,
         ELFOGADTA EZT A HATÁROZATOT:
         
            1. cikk
            A veszettségvírussal való fertőzöttségtől (RABV) mentes státusz Norvégia egész területére vonatkozóan jóváhagyásra kerül.
            A 032/21/COL határozat mellékletének helyébe az e határozat melléklete lép.
         
         
            2. cikk
            Ez a határozat az aláírása napján lép hatályba.
         
         
            3. cikk
            Ennek a határozatnak Norvégia a címzettje.
         
         
            4. cikk
            Ez a határozat angol nyelven hiteles.
         
         
            Kelt Brüsszelben, 2021. április 22-én,
            A 130/20/COL felhatalmazáson alapuló határozat alapján eljáró EFTA Felügyeleti Hatóság részéről,
            
               Högni S. KRISTJÁNSSON
               
                  felelős testületi tag
               
            
            
               Carsten ZATSCHLER
               
                  ellenjegyző igazgatóként, a Jogi és Végrehajtási Ügyek Igazgatósága részéről
               
            
         
         
            (1)  HL L 84., 2016.3.31., 1. o.
         
         
            (2)  HL L 174., 2020.6.3., 211. o.
         
         
            (3)  A Bizottság (EU) 2020/687 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a bizonyos jegyzékbe foglalt betegségek megelőzésére és az e betegségekkel szembeni védekezésre vonatkozó szabályok tekintetében történő kiegészítéséről (HL L 174., 2020.6.3., 64. o.).
         
            (4)  Az EGT-megállapodás I. mellékletében említett ágazati kiigazításokkal módosított és az EGT-megállapodáshoz igazított, a zoonózisok és zoonózis-kórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről szóló, 2003. november 17-i 2003/99/EK irányelv az EGT-megállapodás I. melléklete I. fejezete 7.1. részének 8a. pontjában hivatkozott jogi aktus.
      
      
         
            MELLÉKLET
            Norvégiának és Izlandnak vagy azok egyes körzeteinek vagy kompartmentjeinek az (EU) 2016/429 rendelettel és az (EU) 2020/689 felhatalmazáson alapuló rendelettel összhangban jóváhagyott, betegségtől mentes és nem vakcinázó státuszai és mentesítési programjai
            Norvégiában:
            
                        Betegségtől mentes vagy nem vakcinázó státusz
                     
                     
                        Terület: Teljes terület vagy körzet
                     
                     
                        Jogalap
                     
                     
                        Az EFTA Felügyeleti Hatóság korábbi vagy új határozatának száma
                     
                  
                        
                           Brucella abortus általi fertőzöttség,
                        
                           B. melitensis és B. suis általi fertőzöttség a szarvasmarha-állományokban
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdése a) pontjának i. alpontja
                     
                     
                        A 2007. február 19-i 28/07/COL határozat (a korábbi határozat hatályát vesztette)
                     
                  
                        a Brucella melitensis általi fertőzöttség a juh- és kecskefélék állományaiban
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdése a) pontjának ii. alpontja
                     
                     
                        A 2021. április 13-i 029/21/COL határozat (a korábbi határozat hatályát vesztette)
                     
                  
                        a Mycobacterium tuberculosis komplex (M. bovis, M. caprae és M. tuberculosis) (MTBC) általi fertőzöttség
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének b) pontja
                     
                     
                        A 2007. február 19-i 28/07/COL határozat (a korábbi határozat hatályát vesztette)
                     
                  
                        Enzootikus szarvasmarha-leukózis (EBL)
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének c) pontja
                     
                     
                        A 2007. február 19-i 28/07/COL határozat (a korábbi határozat hatályát vesztette)
                     
                  
                        Szarvasmarhák fertőző rhinotracheitis (IBR)/fertőző pustulás vulvovaginitis (IPV) megbetegedése
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének d) pontja
                     
                     
                        A 2010. április 21-i 159/10/COL határozat (a korábbi határozat hatályát vesztette)
                     
                  
                        Aujeszky-betegség vírusával való fertőzöttség (ADV)
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének e) pontja
                     
                     
                        A 2010. április 21-i 160/10/COL határozat (a korábbi határozat hatályát vesztette)
                     
                  
                        Newcastle-betegség vírusával való fertőzöttség vakcinázás nélkül
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének g) pontja
                     
                     
                        Az 1996. december 4-i 221/96/COL határozat (a korábbi határozat hatályát vesztette)
                     
                  
                        Veszettségvírus (RABV)
                     
                     
                        Teljes terület
                     
                     
                        Az (EU) 2016/429 rendelet 36. cikkének (4) bekezdése és az (EU) 2020/689 felhatalmazáson alapuló rendelet 70. cikke (3) bekezdésének a) pontja.
                     
                     
                        A 2021. április 22-i 033/21/COL határozat
                     
                  
                        
                           Marteilia refringens-fertőzés
                     
                     
                        Körzet: Norvégia teljes partvonala, kivéve a dél-norvégiai Hordaland megyében található Bømlo településen található elszigetelési területet, amelyről bővebben a puhatestűekben előforduló Marteiliose betegség elleni küzdelem céljából létrehozott ellenőrzési területről (Bømlo, Hordaland megye) szóló norvég rendeletek 2. §-a (FOR-2017-09-08-1377) számol be.
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének l) pontja
                     
                     
                        A 2018. február 9-i 18/18/COL határozat (a korábbi határozat hatályát vesztette)
                     
                  
                        
                           Bonamia ostreae-fertőzés
                     
                     
                        Körzet: Norvégia teljes partvonala, kivéve a dél-norvégiai Aust-Agder megyét.
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének k) pontja
                     
                     
                        A 2018. február 9-i 18/18/COL határozat (a korábbi határozat hatályát vesztette)
                     
                  
                        Fertőző vérképzőszervi elhalás (IHN)
                     
                     
                        Teljes terület, a Grense Jacobselv és a Pasvik folyók vízgyűjtő területének norvég szakasza és az e között elhelyezkedő folyók, valamint az érintett partvidék (körzet) kivételével.
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének i) pontja
                     
                     
                        A 2012. július 5-i 264/12/COL határozat (a korábbi határozat hatályát vesztette)
                     
                  
                        Pisztrángok vírusos vérfertőzése (VHS)
                     
                     
                        Teljes terület, a Grense Jacobselv és a Pasvik folyók vízgyűjtő területének norvég szakasza és az e között elhelyezkedő folyók, valamint az érintett partvidék (körzet) kivételével.
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének h) pontja
                     
                     
                        A 2012. július 5-i 264/12/COL határozat (a korábbi határozat hatályát vesztette)
                     
                  
               
            
                        Kötelező és önkéntes mentesítési program
                     
                     
                        Terület: Teljes terület, körzet vagy kompartment
                     
                     
                        Jogalap
                     
                     
                        Az EFTA Felügyeleti Hatóság határozatának száma
                     
                  
                        
                           Jelenleg nincs bejegyzés
                        
                     
                     
                         
                     
                     
                         
                     
                     
                         
                     
                  Izlandon:
            
                        Betegségtől mentes vagy nem vakcinázó státusz
                     
                     
                        Terület: Teljes terület vagy körzet
                     
                     
                        Jogalap
                     
                     
                        Az EFTA Felügyeleti Hatóság korábbi vagy új határozatának száma
                     
                  
                        Fertőző vérképzőszervi elhalás (IHN)
                     
                     
                        Teljes terület
                     
                     
                        Az (EU) 2020/689 felhatalmazáson alapuló rendelet 84. cikke (1) bekezdésének i) pontja
                     
                     
                        A 2004. szeptember 9-i 227/04/COL határozat és a 2016. február 9-i 36/16/COL határozat (a korábbi határozat hatályát vesztette)
                     
                  
               
            
                        Kötelező és önkéntes mentesítési program
                     
                     
                        Terület: Teljes terület, körzet vagy kompartment
                     
                     
                        Jogalap
                     
                     
                        Az EFTA Felügyeleti Hatóság határozatának száma
                     
                  
                        
                           Jelenleg nincs bejegyzés